CELEX: 62019TN0355
Language: fi
Date: 2019-06-13 00:00:00
Title: asia T-355/19: Kanne 13.6.2019 — CE v. alueiden komitea

29.7.2019   
            
            
               FI
            
            
               Euroopan unionin virallinen lehti
            
            
               C 255/56
            
         
      Kanne 13.6.2019 — CE v. alueiden komitea
      (asia T-355/19)
      (2019/C 255/69)
      Oikeudenkäyntikieli: ranska
      
         Asianosaiset
      
      
         Kantaja: CE (edustaja: asianajaja M. Casado García-Hirschfeld)
      
         Vastaaja: Euroopan alueiden komitea
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  tutkimaan nyt käsiteltävän kanteen ja toteamaan sen perustelluksi
               
            
                  —
               
               
                  kumoamaan 16.4.2019 tehdyn päätöksen ja toissijaisesti kumoamaan 16.5.2019 tehdyn päätöksen
               
            
                  —
               
               
                  määräämään korvauksen aineellisesta vahingosta, jonka määrä ilman arvonlisäveroa on 19 200 euroa, ja korvauksen aineettomasta vahingosta, jonka määräksi arvioidaan 83 208,24 euroa
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste, joka perustuu menettelyn väärinkäyttöön ja muuhun henkilöstöön sovellettavien palvelussuhteen ehtojen 47 ja 49 artiklan sekä Euroopan unionin virkamiehiin sovellettavien henkilöstösääntöjen liitteen IX rikkomiseen.
               
            
                  2)
               
               
                  Toinen kanneperuste, joka perustuu oikeudenmukaisia ja kohtuullisia työoloja ja työehtoja koskevan oikeuden rikkomiseen ja hyvän hallinnon periaatteen sekä kaikenlaisen työpaikkakiusaamisen kiellon loukkaamiseen.
               
            
                  3)
               
               
                  Kolmas kanneperuste, joka perustuu merkittävään epätarkkuuteen ja ilmeiseen arviointivirheeseen.